Viborger Samler, 1844-08-26
Efterat man den 21de og 22de De, havde viist de fremmede Studenter fra Greifswalde Byens Seeværdigheder, og navnlig i Tivoli om Aftenen arrangeret et improviseret "Comment, hvorved der herskede megen Munterhed og derpaa ledsaget dem til deres Logis, hvor man bragte dem et "Hoch, samledes i Torsdags Middags i den nye Studenterforenings Locale de tydske Professorer og Studenter, og endeel af de danske Professorer og Studenter, saamange som Pladsen tillod, til en Diner. Efter at en tydsk Sang af C. Borgaard var sungen, bad Cand. Brøchner de Fremmede velkommmen, og kort efter udbragte Prof. Scheel en Toast for Greifswaldes Universitet, i det han viste, at af alle tydske Universiteter, maatte isærGreifswaldes interessere os Danske, fordi dette Universitet en kort Tid havde været Dansk. Prof. Clausen udbragte derpaa et Leve for en uforstyrret videnskabelig Forbindelse mellem de Tydske og Danske. Han indledede den ved at give en kort historisk Fremstilling af Forholden i Slesvig, viiste, at det ikke var Tydskerne i Almindelighed, det høihjertede Folk, der i videnskabelig og industriel Henseende stod saa høit, der ei blot i Ord, men ogsaa i Gierning havde lagt for Dagen, at de vidste, hvad Nationalitet var, som man her ikke kunde føle Sympathie for, men kun for det lille Parti, som kaldte sig Slesvig=Holsteinere, der havde krænket og endnu bestandig krænkede, hvad der maa være ethvert Folk dyrebart, dets Nationalitet. Denne Skaal blev modtagen med megen Enthusiasme. Prof. Schirmer bragte paa sine Collegers, de Studerendes og egne Vegne de danske Studenter deres Tak, for den venlige og gjestfrie Modtagelse, de her havde fundet. Derpaa blev en tydsk Sang af F. J. Hansen, afsungen, hvorpaa Prof. Molbech udbragte et Leve for ungdommelig Munterhed. Cand. Ploug reiste sig nu og udbragte et Leve for de svenske Studenter. Taleren sagde, at naar han udbragte denne Skaal paa Dansk (alle de andre Skaaler bleve nemlig udbragte paa Tydsk, var det ingenlunde fordi han vilde opponere mod de foregaaende Talere, men kun fordi den Skaal han vilde udbringe, ikke her kunne udbringes paa andet Sprog end Dansk. Denne Skaal blev ogsaa modtagen med megen Enthusiasme, hvilket ogsaa var Tilfældet med den næste for Prof. Hühnefeld af Prof. Sommer, der meget humoristisk indledede denne Skaal ved at omtale Hr. Hübnefelds Fortjenester af hans chemiske Undersøgelser, der ogsaa vare Anledningen til denne Reise, da han ved sine Undersøgelser af det greifswaldske Blod havde fundet, at det bestod af samme Stoffer, som det skandinaviske, hvilket han endmere havde forvisset sig om. Prof. Hühnefeld udbragte nu i et svensk Foredrag et Leve for Kjøbenhavns Universitet, hvorpaa man reiste sig fra Bordet, efterat man tidligere havde drukket Professorernes Skaal. Man gik nu ombord paa Hamlet og seilede med det til Bellevue, hvorfra man gik langs Strandveien gjennem Bentners Have til Papirmøllen, hvor man udbragte et Leve for Kammerraad Drevsen, gjennem Dyrehaugen til Eremitagen, hvor man spiste til Aften, og hvor der blev afsungen en Sang af P. L. Møller. Der herskede den muntreste og gemytligste Stemning ved hele Festen, og det viste sig, at det ikke er mod Tydskerne som saadanne at vi Danske nære Uvillie, men kun, som flere Talere ogsaa bemærkede, imod det lille Parti, Slesvig=Hol steinerne, som ved bestandig at krænke vor Nationalitet altid forøge Spændingen endnu mere. (Bl. Td.)